Alta Live 365

Alta Live 365, tidlligere Aronnesrocken, er Finnmarks største rockefestival som først og fremst er ment som et lavterskeltilbud for unge og nye artister hvor de får et publikum å spille for. Festivalen var tidligere lokalisert på Aronnes i Alta. 

 Grunntanken 
Festivalen ble startet med en grunntanke om at unge musikere fra Finnmark og Nord-Troms skulle få spille på en profesjonell scene og foran et variert publikum. Etter hvert booket festivalledelsen også nasjonalt store artister som trekkplastre, for å få et større publikum til de lokale uetablerte musikerne. I starten ble det ikke tatt inngangspenger på festivalområdet, og det var fri aldersgrense.

 Historie 
Aronnesrocken ble startet i 1996 ved at noen venner bar ut instrumentene i hagen og spilte for hverandre. Dette gjentok de de neste årene. I 2006 ble det for første gang arrangert festival over to dager, med Turdus Musicus, Lars Bremnes og The Cumshots som headlinere. Over 2000 mennesker kom på festivalen.

Arrangørene bak Aronnesrocken hadde som mål å donere bort overskudd fra festivalen. De har gitt bort stipend til unge musikere (TKG, Petter Carlsen, Slogstorm, Zymphelia har alle mottatt stipend til plateinnspilling). Jula 2006 gav Aronnesrocken bort gitarer til alle fjerdeklassene i Alta kommune.

I mars 2007 arrangerte Aronnesrocken den første Tributebandfestivalen i Finnmark. 

I 2007 gav Aronnesrocken bort en 1-krone i inngangspenger til alle publikummere. Dermed var dette den desidert billigste festivalen i Norge. Til tross for dette gikk festivalen over kr. 100 000,– i overskudd, i et år hvor mange festivaler hadde problemer med å gå i balanse. Blant headlinerne i 2007 var Animal Alpha, Cyaneed og Intrigue.

Fra 2018 ble det slutt på gratisfestival og de begynte med å ta penger for inngangsbillett på grunn av stadig dyrere utgifter, proffere utstyr, dyrere artister og andre øvrige kostnader, men de skal fortsette å være blant de desidert billigste musikkfestivalen i Norge.Nå er det slutt for gratisfestivalen. Altaposten  Besøkt 16. mars 2019

Den 13. mars 2019 skiftet Aronnesrocken navn til Alta Live.

 Referanser 

 Eksterne lenker 
 https://web.archive.org/web/20170614025822/http://aronnesrocken.com/

Kategori:Musikkfestivaler i Finnmark
Kategori:Kultur i Alta